Motorola Edge 50 Fusion, unul dintre cei mai noi membri ai familiei Motorola Edge 50, este acum disponibil la precomandă pe eMAG. Varianta de 12 GB RAM și 512 GB stocare are un preț recomandat de 1799 lei și vine în trei opțiuni de culoare: Hot Pink, Marshmallow Blue și Forest Blue.
Motorola Edge 50 Fusion îmbină performanța unui telefon de top cu un design elegant și finisaje premium. Acesta dispune de un display OLED Full HD+ de 6,7 inci cu o rată de refresh de 144 Hz, certificare IP68 pentru rezistență la apă, Corning Gorilla Glass 5 și o baterie de 5000 mAh.
Modelul a fost lansat la Belgrad, în cadrul unui eveniment la care a fost prezent și colegul nostru, Gabriel (detalii aici).
Ecranul respectă standardele cinematografice în privința gamei de culori, luminozității, acurateței culorilor și nivelului de contrast, oferind o experiență vizuală de excepție.
Pentru pasionații de fotografie, sistemul de camere al Motorola Edge 50 Fusion asigură capturi de înaltă calitate. Camera principală Ultra Pixel de 50 MP cu senzor LYT-700C de la LYTIA și camera ultrawide de 13 MP sunt completate de stabilizarea optică a imaginii (OIS), care previne realizarea de imagini sau videoclipuri neclare în condiții de iluminare dificilă. Camera frontală de 32 MP cu tehnologie Quad Pixel este ideală pentru selfie-uri, oferind sensibilitate sporită în lumină scăzută.
Sistemul audio oferă sunet certificat Hi-Res și difuzoare stereo cu suport pentru Dolby Atmos, asigurând o experiență de audiție imersivă, cu profunzime, claritate și detalii îmbunătățite, indiferent dacă utilizatorii folosesc căști cu fir sau wireless.
Motorola Edge 50 Fusion este un telefon echilibrat, oferind specificațiile unui dispozitiv premium la un preț accesibil. Este ideal pentru cei care apreciază atât designul, cât și performanța, fiind perfect pentru vizionarea filmelor, crearea de conținut sau jocuri. Disponibil acum pentru precomandă pe eMAG.